AMR คว้างาน “กฟผ.” รับเงิน 79 ลบ. ลุยประมูลงานใหม่ ดัน Backlog กว่า 2 พันลบ.ตามเป้า
AMR คว้างาน “กฟผ.” ติดตั้งโครงข่าย DWDM แก้ปัญหาคอขวดช่องสัญญาณ รับเงิน 79 ลบ. เดินหน้าลุยประมูลงานรัฐ-เอกชนต่อเนื่อง ดัน Backlog ปีละไม่ต่ำกว่า 2 พันลบ.ตามเป้า
AMR คว้างาน “กฟผ.” ติดตั้งโครงข่าย DWDM แก้ปัญหาคอขวดช่องสัญญาณ รับเงิน 79 ลบ. ลุยประมูลงานใหม่ ดัน Backlog กว่า 2 พันลบ.ตามเป้า
1 พ.ย. 2564

นายมารุต ศิริโก กรรมการผู้จัดการ บริษัท เอเอ็มอาร์ เอเซีย จำกัด (มหาชน) หรือ AMR ผู้นำด้านวิศวกรรมออกแบบและเชื่อมต่อระบบไอทีโซลูชัน (System Integrator : SI) ครบวงจรรายแรกของไทย เปิดเผยว่า บริษัทฯ ได้งานโครงการจัดหาและติดตั้งเทคโนโลยีสื่อสารด้วยแสง (DWDM) ของการไฟฟ้าฝ่ายผลิตแห่งประเทศไทย (กฟผ.) หรือ EGAT มูลค่า 79 ล้านบาท ระยะเวลาดำเนินการ 180 วัน
สำหรับงานที่บริษัทฯได้รับในครั้งนี้ เกี่ยวข้องกับการออกแบบ จัดซื้อและติดตั้งระบบสื่อสารโทรคมนาคมหลัก (Backbone Network) เพื่อใช้เป็นโครงข่ายความเร็วสูงเชื่อมต่อระหว่างสถานีไฟฟ้าแรงสูง หรือ DWDM (DENSE WAVELENGTH DIVISION MULTIPLEXING) เป็นการขยายขอบเขตการให้บริการระบบสื่อสารโทรคมนาคมหลัก รวมถึงทดแทนอุปกรณ์เดิมที่เสื่อมสภาพไปด้วย
“AMR ได้รับงานของ กฟผ. ในครั้งนี้ ถือเป็นการตอกย้ำให้เห็นถึงความเชี่ยวชาญด้าน SI ของเรา ที่ได้รับความไว้วางใจให้เป็นผู้ออกแบบ จัดซื้อและติดตั้งระบบ DWDM มาใช้ขจัดปัญหาคอขวดจากการใช้ช่องสัญญาณเป็นจำนวนมาก เพื่อเพิ่มประสิทธิภาพในการทำงานให้กับกฟผ.” นายมารุต กล่าว
ส่วนในช่วงที่เหลือของปีนี้ บริษัทฯมั่นใจว่าจะมีงานใหม่ ทั้งของภาครัฐและเอกชน เข้ามาอย่างต่อเนื่อง หลังจากที่บริษัทฯได้ยื่นประมูลในช่วงก่อนหน้า ซึ่งเกี่ยวข้องกับระบบคมนาคมขนส่ง ไอทีและโซลูชั่น พลังงานทดแทน และงานเปลี่ยนสายไฟฟ้าลงใต้ดิน ซึ่งจะช่วยสนับสนุนธุรกิจเติบโตอย่างแข็งแกร่ง  เพื่อไปสู่เป้าหมายงานในมือรอรับรู้รายได้ (Backlog) เพิ่มขึ้นอย่างต่อเนื่องปีละไม่ต่ำกว่า 2,000 ล้านบาท ตามแผนงานที่วางไว้